8. pielikums

Finanšu un kapitāla tirgus komisijas 14.07.2020.

normatīvajiem noteikumiem Nr. 92

**Iesniedzamā informācija, ja persona plānot iegūt būtisku līdzdalību finanšu institūcijā, sasniedzot 20%, bet nesasniedzot 50%**

Ieguvējs par sevi sniedz informāciju saskaņā ar tabulā norādīto.

Ja kāda prasība nav izpildāma vai nav attiecināma uz personu, par to pievieno atsevišķu skaidrojumu.

|  |  |  |  |  |
| --- | --- | --- | --- | --- |
| Nr. | Iesniedzamā informācija | Iespējamie dokumenti veidi | Ieguvēja iesniegti dokumenti | Paskaidrojumi par iesniegtajiem dokumentiem, ja tas nepieciešams |
| 1.  | Personas stratēģijas dokuments, kas ietver vismaz:1) personas darbības plānu saistībā ar būtiskas līdzdalības iegūšanu vai palielināšanu;2) personas nodomu tuvākajā laikā palielināt, samazināt vai paturēt savas līdzdalības apmēru finanšu institūcijā;3) personas nodomu attiecībā uz finanšu institūciju, norādot, vai persona plāno vai neplāno darboties kā aktīvs mazākumakcionārs, kā arī šādas darbības pamatojumu;4) informāciju par izejas stratēģiju; 5) negatīvā scenārija aprakstu un finanšu prognozes  | Stratēģijas dokuments |  |  |
| 2. | Informācija par personas spēju un vēlmi atbalstīt finanšu institūciju ar papildu finanšu līdzekļu ieguldījumu no pašas līdzekļiem, lai attīstītu finanšu institūcijas darbību vai palīdzētu tai finansiālās grūtībās (izmantojamie avoti, ieguldījumu apmērs) | Papildu finanšu līdzekļu ieguldījuma plānsApliecinājuma dokuments finanšu institūcijas finanšu atbalstam |  |  |
| 3.  | Ziņas par ietekmi, ko persona vēlas izmantot attiecībā uz finanšu pozīciju (ieskaitot dividenžu politiku), stratēģisko attīstību un finanšu institūcijas resursu sadali | Stratēģijas dokuments |  |  |
| 4. | Personas vidēja termiņa plānu attiecībā uz finanšu institūciju, iekļaujot šādu informāciju: |  |  |  |
| 4.1 | būtiskas līdzdalības iegūšanas vai palielināšanas mērķus un to sasniegšanas plānu | Stratēģiskais attīstības plāns  |  |  |
| 4.2. | turpmāko trīs gadu plānotos finanšu rezultātus (pašu kapitāla atdeve, rentabilitāte un peļņa uz vienu akciju u.c.) |  |  |  |
| 4.3 | iespējamās izmaiņas darbībā, produktos, mērķa klientos un resursu struktūrā |  |  |  |
| 4.4 | ekonomisko pamatojumu finanšu institūcijas iekļaušanai un integrēšanai grupas struktūrā, tostarp galvenos ieguvumus no komercsabiedrību apvienošanas, kā arī politiku, kas nosaka grupas savstarpējos darījumus. Attiecībā uz dalībvalstīs uzraudzītajām finanšu institūcijām šo informāciju norāda tikai par tām, kuras līdzdalības iegūšanas darījums ietekmē vai ietekmēs |  |  |  |